हरियाणा पुलिस की आईजी और तीन पुलिस अफसरों ने हनीप्रीत से करीब चार घंटे लंबी पूछताछ की।इस पूछताछ में हनीप्रीत ने कुछ बातें कबूल ली है, लेकिन ज्यादातर वक्त वो ड्रामा करती रही। वो बार-बार कुछ भी याद नहीं आने का बहाना करती रही। हनीप्रीत ने अभी सिर्फ इतना बताया कि वो पंजाब में ठहरी थी। उसने कहा कि रोहतक जेल में राम रहीम को छोड़ने के बाद वो सिरसा गई और सिरसा से राजस्थान पहुंची। लेकिन गुर्सर मोडिया में हरियाणा पुलिस पहुंचती इससे पहले ही वो वहां से भाग गई और पंजाब में आकर छिप गई। खबर है कि पंजाब के एक बड़े नेता ने ही हनीप्रीत की मदद की और उस नेता को मिले कमांडो हनी की पहरेदारी कर रहे थे। पुलिस के आने से पहले ही हनीप्रीत को खबर मिल जाती थी और वो भाग जाती थी। अब पुलिस उन लोगों तक पहुंचना चाहती है जो हनीप्रीत की मदद कर रहे थे। पुलिस ने हनीप्रीत पर देशद्रोह का मुकदमा दर्ज किया है। उस पर पंचकूला में हिंसा फैलाने का भी केस दर्ज है।